Будућност је ко магла далека (Јесењин)
Будућност је ко магла далека,
Ка њој води пут ми непознат.
Да ли срећа ил' туга ме чека,
Ил' утеха за мој тешки јад.

Или ће ми опет магле сиве
У грудима да пробуде жал,
Наносити срцу ране живе
И без ватре пећи као жар.

Из далеке и маглене таме
Засветлео румен сунчев зрак.
Тужној земљи то је смртни знамен:
Њој је смрт, ал' мени мира знак.

прев. Радивоје Константиновић
Сергеј Јесењин